A BIZOTTSÁG 409/2006/EK RENDELETE
(2006. március 9.)
a 174/1999/EK, az 581/2004/EK és az 582/2004/EK rendeletnek a tejágazatban a kiviteli engedélyekhez szükséges biztosíték szintje tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 31. cikke (14) bekezdésére,
mivel:
(1)
A tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló, 1999. január 26-i 174/1999/EK bizottsági rendelet (2) 9. cikke megállapítja a kiviteli engedélykérelmek benyújtása napján letétbe helyezendő biztosítékokat.
(2)
Az egyes vajfélékre nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 581/2004/EK bizottsági rendelet (3) 3. cikke, és a sovány tejporra nyújtott export-visszatérítésekre vonatkozó folyamatos pályázati felhívás megnyitásáról szóló, 2004. március 26-i 582/2004/EK bizottsági rendelet (4) 3. cikke meghatározza a pályázat benyújtási időszakának lejárta előtt letétbe helyezendő pályázati biztosíték összegét.
(3)
Az export-visszatérítések elmúlt hónapokban tapasztalható tendenciáit figyelembe véve helyénvaló a biztosítékok szintjét kiigazítani, amellett, hogy ez utóbbiak a spekulatív kérelmek kiküszöbölése érdekében továbbra is kellően magasak maradjanak.
(4)
Annak érdekében, hogy a visszatérítés és a biztosíték összege megfeleljen egymásnak, és abból a célból, hogy az összes alkalmazandó visszatérítés esetében harmonizált megközelítés legyen érvényben, a pályázati biztosítékot a visszatérítési összeg bizonyos százalékában kell meghatározni.
(5)
A 174/1999/EK, az 581/2004/EK és az 582/2004/EK rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 174/1999/EK rendelet 9. cikkének első bekezdésében az a), b), c) és d) pontok helyébe a következő szöveg lép:
„a)
15 % a 0405 KN-kód alá tartozó termékeknél;
b)
15 % a 0402 10 KN-kód alá tartozó termékeknél;
c)
15 % a 0406 KN-kód alá tartozó termékeknél;
d)
15 % a többi terméknél.”
2. cikk
Az 581/2004/EK rendelet 3. cikke (2) bekezdésének első albekezdése helyébe a következő szöveg lép:
„2. A pályázati biztosíték az 1. cikk (1) bekezdésében említett termékkódok és rendeltetési helyek esetében megállapított legutóbbi maximális pályázati visszatérítés összegének 15 %-a.
A pályázati biztosíték összege azonban nem lehet kevesebb, mint 6 EUR/100 kg.”
3. cikk
Az 582/2004/EK rendelet 3. cikke (2) bekezdésének első albekezdése helyébe a következő szöveg lép:
„2. A pályázati biztosíték az 1. cikk (1) bekezdésében említett termékkódok és rendeltetési helyek esetében megállapított legutóbbi maximális pályázati visszatérítés összegének 15 %-a.
A pályázati biztosíték összege azonban nem lehet kevesebb, mint 6 EUR/100 kg.”
4. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 9-én.